મળતી માહિતી મુજબ સોમવારની રાત્રીએ કચરાના ઢગ માં લાગેલ આગ ના ધુમાડા ને કારણે 8 જેટલા રહીશોને શ્વાસ ની ભયંકર તકલીફ ઊભી થતા તેમને તાત્કાલિક અસરથી અંબાજીની કોટેજ હોસ્પિટલમાં સારવાર અર્થે દાખલ કર્યા હતા. રવિવારે લાગેલી આગને કારણે આસપાસના રહીશો માટે શ્વાસ લેવાની મુશ્કેલી સર્જાઇ હતી. એ આગને જો બરાબર કાબૂમાં લેવાઇ હોત તો સોમવારે રાત્રે ફરીવાર એ જ ઘટનાનું પુનરાવર્તન થાત નહીં. સોમવારની રાત્રી એ લાગેલ આગે વિકરાળ સ્વરૂપ ધારણ કરી લેતા ધુમાડાના ગોટે ગોટા પ્રસરી જાવા પામ્યા હતા, જેને લઈને ડમ્પિંગ સ્ટેશનને અડીને આવેલી સોસાયટીના રહીશોમાં શ્વાસની મુશ્કેલી ઉભી થઇ હતી.